

**UAB „Somlita“**

Uždaroji akcinė bendrovė; Buveinės adresas: J. Matulaičio a. 5-27, Vilnius, Lietuva; Įmonės kodas 122903266; PVM mokėtojo kodas LT229032610;; Tel.: +370 5 23 02 443; El.paštas: info@somlita.lt

**KONKURSO SĄLYGOS**

Antrinių plastikų žaliavos plovimo linijos įsigijimas

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 4](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 5](#_Toc297898752)

[**7.** **PASIŪLYMŲ ATMETIMO PRIEŽASTYS** 6](#_Toc297898753)

[**8.** **Derybos** 6](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 7](#_Toc297898755)

[**10.** **PIRKIMO SUTARTIES SĄLYGOS** 7](#_Toc297898756)

[**11.** **Baigiamosios nuostatos** 8](#_Toc297898757)

[**12.** **Priedai** 8](#_Toc297898758)

1. **BENDROSIOS NUOSTATOS**
	1. **UAB „Somlita“** (toliau vadinama – Pirkėjas) įgyvendindama projektą "Įmonės gamybos procesų modernizavimas, didinant darbo našumo ir veiklos efektyvumo rodiklius" (Nr. 03.3.1-LVPA-K-854-01-0099), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti šį turtą:
		1. **Antrinių plastikų žaliavos plovimo linija** (toliau vadinamas – Prekė)
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.
	4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461 punkte nustatyta tvarka.
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Gintaras Gavelis, Direktorius, +370 5 23 02 443, info@somlita.lt, J. Matulaičio a. 5-27, Vilnius, Lietuva.

##

1. **PIRKIMO OBJEKTAS**
	1. Perkamas turtas – Antrinių plastikų žaliavos plovimo linija (1 vnt.), kurios savybės nustatytos pateiktoje techninėje specifikacijoje.
	2. Šis pirkimas į dalis neskirstomas, todėl pasiūlymas turi būti pateiktas visam nurodytam Prekių kiekiui.
	3. Prekės turi būti pristatytos ir sumontuotos per 6 mėnesius po sutarties pasirašymo, bet ne vėliau nei iki 2019-03-31. Prekių pristatymo termino keitimas galimas tik atskirai suderinus jį su Pirkėju ir VšĮ „Lietuvos verslo paramos agentūra“. Bent vienai iš nurodytų šalių nepritarus, keitimas netvirtinamas.
	4. Prekių pristatymo vieta – Riešės g. 4, Riešė, 14266 Vilnius, Lietuva.
2. **TIEKĖJŲ KVALIFIKACIJOS REIKALAVIMAI**
	1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:
		1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Tiekėjo deklaracija (Priedas Nr. 3) patvirtinanti, kad jis atitinka šiame punkte nurodytą kvalifikacijos reikalavimą arba išrašas iš Juridinių asmenų registro arba atitinkamos kompetentingos institucijos išduotas dokumentas (kopija). |

**3.1.2.Ekonominės ir finansinės būklės, techninio ir profesinio pajėgumo reikalavimai**

| **Eil.** **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1. | Tiekėjas yra siūlomos gamybinės įrangos gamintojas arba gamintojos atstovas, turintis teisę vykdyti siūlomos gamybinės įrangos prekybą, įrengimo darbus, garantinį aptarnavimą ir priežiūrą. Tiekėjas gali būti sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises | Tiekėjo, neatitinkančio šio reikalavimo, pasiūlymas atmetamas | Jei Tiekėjas nėra perkamos gamybinės įrangos gamintojas pateikia įgaliojimų, susitarimų ar kitų lygiaverčių dokumentų, suteikiančių teisę atstovauti perkamos gamybinės įrangos gamintoją ir teisę parduoti siūlomą gamybinę įrangą, vykdyti jų įrengimo darbus, garantinį aptarnavimą ir priežiūrą, arba dokumentų, pavirtinančių, kad Tiekėjas yra sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises arba kitų lygiaverčių dokumentų kopijos (tinkamai patvirtintą kopiją, (-as)). |

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1. punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2. punkte nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių ir (arba) anglų kalba.
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas užklijuotame voke arba el. paštu. Ant voko turi būti užrašyta: „UAB „Somlita“, J. Matulaičio a. 5-27, Vilnius, Lietuva, Antrinių plastikų žaliavos plovimo linija“ Ant voko taip pat nurodomas Tiekėjo pavadinimas ir jo kontaktinė informacija bei užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
	5. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą prekių kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas iki 2018-10-10 17:00 val. (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: J. Matulaičio a. 5-27, Vilnius, Lietuva, darbo laiku nuo 8:00 iki 17:00 arba el. paštu info@smolita.lt. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už pašto vėlavimus, el. pašto sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku, pavėluotai gauti pasiūlymai el. paštu nevertinami, o pasiūlymą pateikęs tiekėjas informuojamas el. paštu apie pavėluotai gautą pasiūlymą
	11. Pirkėjas užtikrina, kad prie el. pašto, kuriuo bus siunčiami pasiūlymai, priėjimą turės tik atitinkamas teises turintys Pirkėjo atsakingi darbuotojai ir visi pasiūlymai bus peržiūrimi ir nagrinėjami tik pasibaigus pasiūlymų pateikimo terminui.
	12. Pasiūlymuose nurodoma Prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą Prekių kiekį, kainos sudėtines dalis, į techninės specifikacijos reikalavimus ir pan. Į Prekės kainą turi būti įskaityti visi mokesčiai ir visos tiekėjo išlaidos, įskaitant montavimą, įrangos paleidimą ir darbuotojų apmokymus.
	13. Pasiūlymas turi galioti ne trumpiau nei iki 2018-12-31. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	14. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	15. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	16. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	17. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Pirkėjas nerengs susitikimų su tiekėjais dėl pirkimo dokumentų paaiškinimų.
	4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu. Tiesioginį ryšį su tiekėjais įgalioti palaikyti: Gintaras Gavelis, Direktorius, +370 5 23 02 443, info@somlita.lt, J. Matulaičio a. 5-27, Vilnius, Lietuva.
2. **PASIŪLYMŲ NAGRINĖJIMAS IR VERTINIMAS**
	1. Vokų atplėšimo procedūra vyks 2018-10-10 17:00 val. (Lietuvos Respublikos laiku), dalyviams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos;
	5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	6. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
	7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	9. Pasiūlymuose nurodytos kainos bus vertinamos eurais.
	10. Pirkėjo neatmesti pasiūlymai vertinami pagal mažiausios kainos kriterijų
3. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, jei jie buvo taikomi;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **Derybos**
	1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms*.*
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu;
	2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
	3. Vykdant pirkimo sutartį, esminės pirkimo sutarties sąlygos keičiamos nebus, jeigu:
		1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
		2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
		3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
		4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	4. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.
	5. Už perkamas prekės pirkėjas sumoka ne daugiau nei 50 proc. avansą nuo sutarties sumos per 10 (dešimt) darbo dienų po sutarties pasirašymo.
	6. Tarpiniai mokėjimai, jų mokėjimo terminai ir sąlygos nustatomi Prekių pirkimo-pardavimo sutartyje.
	7. Galutinis 10 proc. nuo sutarties kainos atsikaitymas atliekamas per 3 (tris) mėnesius nuo įrangos paleidimo ir galutinio priėmimo-perdavimo akto pasirašymo dienos.
7. **Baigiamosios nuostatos**
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
	3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
8. **Priedai**

Priedas Nr.1.Techninė specifikacija

Priedas Nr.2. Pasiūlymo forma

Priedas Nr.3. Tiekėjo deklaracija

**Priedas Nr.1.**

**TECHNINĖ SPECIFIKACIJA**

Pirkimo objektas: **Antrinių plastikų žaliavos plovimo linija, 1 vnt.**

Ši techninė specifikacija yra neatsiejama Konkursinių sąlygų dalis. Prekių techninės ir/ar funkcinės savybės yra suprantamos kaip minimalios reikalingos Pirkėjui, tačiau Tiekėjai gali siūlyti alternatyvius – tai yra geresnius parametrus nei nurodyta techninėje specifikacijoje. Jeigu techninėje specifikacijoje būtų panaudotas konkretus Prekės pavadinimas, kilmės šalis, standartai ar pan., Tiekėjai turi teisę siūlyti lygiavertę ar geresnės charakteristikos Prekę.

| **Eil. Nr.** | **Funkcijų ir/ar techninių reikalavimų (rodiklių) pavadinimas (apibūdinimas)** | **Techniniai ir/arba funkciniai reikalavimai (rodikliai)** |
| --- | --- | --- |
| 1. | Naudojama žaliava | PE gaminiai , LLDPE, LDPE |
| 2. | Žaliavos savybės | Leidžiama iki 70 proc. LLDPE; Apdorojamos žaliavos užterštumas ne mažiau 15 proc. |
| 3. | Įrangos našumas (produkto išeiga) | ne mažiau nei 1.400 kg/val. |
| 4. | Įrangos našumas (žaliavos padavimo galingumas) | ne mažiau nei 1.500 kg/val. |
| 5. | Galutinio produkto kokybė | Drėgmė ne daugiau 8 proc.frakcija mažesnė negu 25 mm |
| 6. | Įrangos komplektacija: |  |
| 6.1 | Žaliavos padavimo grandininis transporteris  | Privalomas |
| 6.2 | Lėtaeigis draskytuvas | Privalomas. Su kasetiniu sietu, 65 mm x 65 mm peiliais, hidrauline pavara, sankaba tarp reduktoriaus ir rotoriaus, el. pavara, valdoma kompiuterizuota sistema |
| 6.3 | Iškrovimo transporteris / konvejeris (Discharge conveyor) | Privalomas |
| 6.4 | Buferinė talpa | Tūris ne mažiau 5 m³ |
| 6.5 | Pirminio plovimo sistema  | Privaloma. Nerūdijančio plieno 4 fazių pirminio plovimo sistema su grandininiu nuosėdų šalinimo konvejeriu |
| 6.6 | Frikcinė plovykla 2 vnt. | Privaloma. Rotoriaus diametras ne mažiau 600 mm , apsukos – ne mažiau 1000/per min. |
| 6.7 | Greitaeigis šlapio tipo smulkintuvas | Privalomas. Galia ne mažiau 130 kW,  |
| 6.8 | Gravitacinis separatorius | Privalomas. Su grandininiu nuosėdų šalinimo konvejeriu, , (nerūdijančio plieno) |
| 6.9 | Pirminio vandens pašalinimo įrenginys | Privalomas. Ne mažiau 30 kW, (nerūdijančio plieno) |
| 6.10 | Džiovinimo centrifuga | Privaloma. Apsukos ne mažiau 1000 /min. |
| 6.11 | Karšto oro džiovykla | Privaloma. Ne mažiau 250 kW galios |
| 6.12 | Paruoštos žaliavos buferinė talpykla su nepertraukiamo žaliavos padavimo įrenginiu | Privaloma. Ne mažesnė kaip 15 m³ tūrio |
| 6.13 | Skaitmeninė įrangos valdymo sistema | Privaloma. Su galimybe kontroliuoti, valdyti linijos darbą iš nutolusios darbo vietos, interneto pagalba. Energijos ir gamybos rezultatų vizualizacija ir archyvavimas. |
| 6. | Reikalavimai įrangos matmenims\*: |  |
| 6.1 | Įrangos užimamas plotas | Ne daugiau 550 m² |
| 6.2 | Patalpos, kurioje montuojama įranga matmenys | 40 m x 19 mKraigo aukštis 8,220 m, sienos aukštis 4,835 m |
| 8. | Siūlomos įrangos modelio išleidimo į rinką metai | Ne ankščiau nei 2015 m. |
| 9. | Įranga atitinka CE reikalavimus, yra nauja ir nenaudota | Privaloma |

\*- Nurodomi bendri patalpos išmatavimai ir maksimalus leidžiamas plotas, kuriame gali būti montuojama įranga. Kartu su perkama įranga papildomai bus perkama ir montuojama nauja plastikų žaliavos granuliavimo linija, kuri turi tilpti į tas pačias patalpas.

**TECHNICAL SPECIFICATION**

Object of the procurement: **Washing line for plastic, 1 pc.**

This Technical Specification shall form and integral part of the Terms and Conditions of Tender. Technical and/or functional properties of the Items shall be considered as the minimum required by the Purchaser, however, the Suppliers may offer alternative parameters, i.e. better than those specified in the Technical Specification. If a specific brand name, country of origin, standards, etc. are used in the Technical Specification, Suppliers shall have the right to offer an item of equivalent or better characteristics.

| **Item No.** | **Name (description) of functions and/or technical requirements (indicators)** | **Functions and/or Technical requirements (indicators)** |
| --- | --- | --- |
| 1. | Input material | PE miscellaneous , LLDPE, LDPE |
| 2. | Input material aspects | Up to 70%. LLDPE; Contamination not less 15%. |
| 3. | Throughput of line (output) | not less 1.400 kg/h. |
| 4. |  Throughput of line ( input ) | not less 1.500 kg/h. |
| 5. | Material properties on output  | Humidity not higher than 8 %.Fraction size less than 25 mm |
| 6. | Line consists of: |  |
| 6.1 | Feeding chain conveyor belt | Mandatory |
| 6.2 | Slow speed shreder | Mandatory. Screen with separate screen modules, 65 mm x 65 mm knives, hydraulic force feeder, safety clutch , inteligent PLC control unit |
| 6.3 | Discharge conveyor | Mandatory. |
| 6.4 | Buffer silo | Not less 5 m³ |
| 6.5 | Pre wash unit | Mandatory. Stainless steel 4 washing phases prewashing , with chain conveyor for solid contaminants removing |
| 6.6 | Friction washer 2 pieces. | Mandatory. Rotor dia. Not less 600 mm , rotation speed not less 1000/per min. |
| 6.7 | Wet granulator | Mandatory . Power not less 130 kW,  |
| 6.8 | Separation tank Graviter  | Mandatory. With drag chain conveyor , (stainless steel) |
| 6.9 | Prie dryer | Mandatory. Not less 30 kW, (stainless steel) |
| 6.10 | Loop dryer | Mandatory. Rotation speed not less than 1000 /min. |
| 6.11 | Thermal drying unit | Mandatory. Not less than 250 kW power |
| 6.12 | Buffer silo with continuous feeding  | Mandatory. Not less than 15 m³ volume |
| 6.13 | Touch control panel with Digital concept | Mandatory. Including remote possibility to control, run plant via Internet. Visualization and storing Energy and production data  |
| 6. | Plant dimensional requirements \*: |  |
| 6.1 | Equipment area | Not more than 550 m² |
| 6.2 | The workshop where the equipment is fitted | 40 m x 19 mRidge height 8,220 m, wall height 4,835 m |
| 8. | Plant model presented in the market | Not earlier than 2015 |
| 9. | The equipment meets the CE requirements, is new and unused | Mandatory. |

\*- Indicates the total dimensions of the workshop and the maximum allowable area where the equipment may be installed. Together with the purchased equipment, a new line of secondary raw materials washing linefor plastics will be bought and installed, which must fit into the same workshop.

**Priedas Nr.2.**

**PASIŪLYMO FORMA**

**PASIŪLYMAS**

**DĖL ANTRINIŲ PLASTIKŲ ŽALIAVOS PARUOŠIMO PERDIRBIMUI LINIJOS ĮSIGIJIMO**

2018-\_\_-\_\_

\_\_\_\_\_\_\_\_\_\_\_\_\_\_\_

*(vieta)*

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame [www.esinvesticijos.lt](http://www.esinvesticijos.lt) 2018-09-26

2) konkurso sąlygose;

3) pirkimo dokumentų prieduose.

Mes siūlome šias **prekes** (įskaitant jų montavimo, paleidimo, derinimo, darbuotojų mokymo, garantinės priežiūros darbus):

| **Eil. Nr.** | **Prekių pavadinimas** | **Kiekis** | **Mato****vnt.** | **Vieneto kaina,****Eur (be PVM)** | **Vieneto kaina,****Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| 1. | Antrinių plastikų žaliavos plovimo linijos | 1 | vnt. |  |  |  |  |
|  |  |  |  |  |  |  |  |
|  |  | **IŠ VISO (bendra pasiūlymo kaina)** |  |  |

Siūlomos **prekės**visiškai atitinka pirkimo dokumentuose nurodytus reikalavimus ir jų savybės tokios:

| Eil. Nr. | **Pageidaujami Prekės funkcijų ir/ar techninių reikalavimų (rodiklių) pavadinimai (apibūdinimai) ir reikšmės (pildo Pirkėjas)** | **Siūlomos Prekės funkcijų ir/ar techninių rodiklių pavadinimas (apibūdinimas) ir jų faktinės reikšmės****(pildo Tiekėjas)** | **Siūloma prekė atitinka/neatitinka****(pildo Tiekėjas)** |
| --- | --- | --- | --- |
| 1. | Naudojama žaliava | PE gaminiai , LLDPE, LDPE |  |  |
| 2. | Žaliavos savybės | Leidžiama iki 70 proc. LLDPE; Apdorojamos žaliavos užterštumas ne mažiau 15 proc. |  |  |
| 3. | Įrangos našumas (produkto išeiga) | ne mažiau nei 1.400 kg/val. |  |  |
| 4. | Įrangos našumas (žaliavos padavimo galingumas) | ne mažiau nei 1.500 kg/val. |  |  |
| 5. | Galutinio produkto kokybė | Drėgmė ne daugiau 8 proc.frakcija mažesnė negu 25 mm |  |  |
| 6. | Įrangos komplektacija: |  |  |  |
| 6.1 | Žaliavos padavimo grandininis transporteris  | Privalomas |  |  |
| 6.2 | Lėtaeigis draskytuvas | Privalomas. Su kasetiniu sietu, 65 mm x 65 mm peiliais, hidrauline pavara, sankaba tarp reduktoriaus ir rotoriaus, el. pavara, valdoma kompiuterizuota sistema |  |  |
| 6.3 | Iškrovimo transporteris / konvejeris (Discharge conveyor) | Privalomas |  |  |
| 6.4 | Buferinė talpa | Tūris ne mažiau 5 m³ |  |  |
| 6.5 | Pirminio plovimo sistema  | Privaloma. Nerūdijančio plieno 4 fazių pirminio plovimo sistema su grandininiu nuosėdų šalinimo konvejeriu |  |  |
| 6.6 | Frikcinė plovykla 2 vnt. | Privaloma. Rotoriaus diametras ne mažiau 600 mm , apsukos – ne mažiau 1000/per min. |  |  |
| 6.7 | Greitaeigis šlapio tipo smulkintuvas | Privalomas. Galia ne mažiau 130 kW,  |  |  |
| 6.8 | Gravitacinis separatorius | Privalomas. Su grandininiu nuosėdų šalinimo konvejeriu, , (nerūdijančio plieno) |  |  |
| 6.9 | Pirminio vandens pašalinimo įrenginys | Privalomas. Ne mažiau 30 kW, (nerūdijančio plieno) |  |  |
| 6.10 | Džiovinimo centrifuga | Privaloma. Apsukos ne mažiau 1000 /min. |  |  |
| 6.11 | Karšto oro džiovykla | Privaloma. Ne mažiau 250 kW galios |  |  |
| 6.12 | Paruoštos žaliavos buferinė talpykla su nepertraukiamo žaliavos padavimo įrenginiu | Privaloma. Ne mažesnė kaip 15 m³ tūrio |  |  |
| 6.13 | Skaitmeninė įrangos valdymo sistema | Privaloma. Su galimybe kontroliuoti, valdyti linijos darbą iš nutolusios darbo vietos, interneto pagalba. Energijos ir gamybos rezultatų vizualizacija ir archyvavimas. |  |  |
| 6. | Reikalavimai įrangos matmenims\*: |  |  |  |
| 6.1 | Įrangos užimamas plotas | Ne daugiau 550 m² |  |  |
| 6.2 | Patalpos, kurioje montuojama įranga matmenys | 40 m x 19 mKraigo aukštis 8,220 m, sienos aukštis 4,835 m |  |  |
| 8. | Siūlomos įrangos modelio išleidimo į rinką metai | Ne ankščiau nei 2015 m. |  |  |
| 9. | Įranga atitinka CE reikalavimus, yra nauja ir nenaudota | Privaloma |  |  |

\*- Nurodomi bendri patalpos išmatavimai ir maksimalus leidžiamas plotas, kuriame gali būti montuojama įranga. Kartu su perkama įranga papildomai bus perkama ir montuojama nauja plastikų žaliavos granuliavimo linija, kuri turi tilpti į tas pačias patalpas.

Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumento puslapių skaičius** |
|  |  |  |
|  |  |  |
|  |  |  |

Pasiūlymas galioja iki 20\_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| Tiekėjo vadovo arba jo įgalioto asmens pareigos |  | parašas |  | Vardas Pavardė |

**Priedas Nr.3**

*(Jeigu pirkime dalyvauja ūkio subjektų grupė, deklaraciją pildo kiekvienas ūkio subjektas)*

**(Tiekėjo pavadinimas)**

(Juridinio asmens teisinė forma, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas, buveinė, kontaktinė informacija,)

**KAM: UAB „SOMLITA“**

**DĖL ANTRINIŲ PLASTIKŲ ŽALIAVOS**

**PLOVIMO LINIJOS ĮSIGIJIMO**

**TIEKĖJO DEKLARACIJA**

2018-\_\_\_\_\_\_\_\_\_\_\_\_\_\_\_ *(nurodyti datą)*

1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti Tiekėjo vadovo ar jo įgalioto asmens pareigų pavadinimą, vardą ir pavardę)* tvirtinu, kad mano atstovaujama \_\_\_\_\_\_\_ *(nurodyti Tiekėjo pavadinimą)* dalyvaujanti UAB „Somlita“ atliekamame Konkurse, paskelbtame www.esinvesticijos.lt 2018-09-26 nėra bankrutavusi, likviduojama, su kreditoriais sudariusi taikos sutarties, sustabdžiusi ar apribojusi savo veiklos. Taip pat jai nėra iškelta restruktūrizavimo, bankroto byla, nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais.

2. Man žinoma, kad, jeigu mano pateikta deklaracija yra melaginga, pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

|  |  |  |  |  |
| --- | --- | --- | --- | --- |
|  |  |  |  |  |
| Tiekėjo vadovo arba jo įgalioto asmens pareigos |  | parašas |  | Vardas Pavardė |